จำได้ว่า ตอนเด็กชอบทานทอดมันกุ้งร้านนี้มาก คืองอแงจะทานแต่ร้านนี้ พอช่วงนี้ทีเวลาก็เลยจะไปย้อนวันวานที่แดรี่ควีน ตรงถนนทางไปไทรม้า ข้ามสะพานพระนั่งเกล้าไปร้านอยู่ด้านซ้ายมือ ที่จอดรถอยู่ไกลจากร้านพอควร แต่พอเข้าใจได้เพราะว่าตัวร้านอยู่ติดริมแม่น้ำ พูดถึงร้านนี้บรรยากาศดีนะ นั่งรับลมสบายๆ เมนูก็อาหารไทย แบบครบครัน ไม่ว่าจะเป็นอาหารคาว และของหวาน ก็มีให้ทานล้างปากด้วย ผลไม้ตามฤดูกาล แออรู้สึกว่าความอร่อยลดลง ราคาอาหารแพง ถ้าคงคุณภาพไว้ได้จะดีมาก อาหารได้ช้า